Տրիֆլուզալ

Տրիֆլուզալը  թրոմբոցիտների ագրեգացիայի արգելակիչ է, որն առաջին անգամ սկսել է շրջանառվել Իսպանիայում 1981թ-ից։ Ներկայումս այն հասանելի է Եվրոպայի, Ասիայի, Աֆրիկայի և Ամերիկայի 25 երկրներում։ Դեղամիջոցը ացետիլսալիցիլաթթվի ածանցյալ է, որի բենզենային օղակի ջրածնի ատոմը տեղակալված է տրիֆլուրոմեթիլ (եռֆտորմեթիլ) խմբով։ Վաճառքային անուններն են Disgren, Grendis, Aflen, Triflux։

Ազդեցության մեխանիզմը 
Տրիֆլուզալը թրոմբոցիտների ագրեգացիան արգելակում է հետևյալ մեխանիզմներով․
արգելակում է ցիկլոօքսիգենազ ֆերմենտը՝ արգելակելով թրոմբոքսան A2-ի սինթեզը, այդպիսով կանխելով ագրեգացիան,
կանխում է անոթային պրոցտացիկլինի գործունեությունը,
արգելակում է NFkB-ին, որը կարգավորում է VCAM-1-ի (անհրաժեշտ է թրոմբոցիտների ագրեգացիայի համար) ի-ՌՆԹ-ի էքսպրեսիան,
արգելակում է ֆոսֆոդիէսթերազ ֆերմենտը՝ բարձրացնելով ցԱՄՖ-ի կոնցենտրացիան և խաթարելով կալցիումի իոնների մոբիլիզացիան,
նեյտրոֆիլներում բարձրացնում է ազոտի օքսիդի կոնցենտրացիան։

Կիրառման ցուցումները 
Տրիֆլուզալի կիրառման ցուցումներն են․
սիրտ-անոթային պաթոլոգիաների կանխարգելում,
գլխուղեղի կաթված և սրտամկանի ինֆարկտ,
թրոմբոպրոֆիլակտիկա նախասրտերի շողացման դեպքում։

Ֆարմակոկինետիկա 
Տրիֆլուզալը ներծծվում է բարակ աղիներից։ Կենսամատչելիությունը տատանվում է 83-100% արժեքներում։ Էսթերազով մետաբոլիզմի ենթարկվելուց հետո այն վերածվում է ակտիվ մետաբոլիտ 2-հիդրօքսի-4-տրիֆլուորոմեթիլ-բենզոյաթթվի։

Ծանոթագրություններ 

Ֆտորօրգանական միացություններ
Սալիցիլատներ
Դեղամիջոցներ այբբենական կարգով